 **Hudobná náuka**

**47. týždeň**

Opakovanie: **Sláčikové nástroje**

**Trojštvrťový takt**

M. Vozár: Pracovný zošit č.1 – str. 15 - vypracovať

**Sláčikové nástroje**

* Tieto hudobné nástroje patria podľa rozdelenia hudobných nástrojov do skupiny **Strunových nástrojov**.Na tieto nástroje sa hrá pomocou **sláčika**, preto je názov sláčikové nástroje. Patria sem nástroje: **husle, viola, violončelo a kontrabas**.



**Husle Viola Violončelo Kontrabas**

**Trojštvrťový takt**

* Trojštvrťový takt označujeme v notovej osnove za husľovým kľúčom **vrchným číslom 3 a spodným číslom 4**. Vrchné číslo nám označuje **počet dôb** v jednom takte. Spodné číslo nám označuje hlavnú hodnotu v takte a tou je **štvrťová nota**. Teda v trojštvrťovom takte počítame po číslo tri a to prvá, druhá, tretia.



**3 1 + 1 + 1 2 + 1 1 + 1 + 1**

**Bodka za notou** – nám predlžuje notu o polovicu jej hodnoty. Príklad: Polová nota je na dve doby. Keď polovú notu rozdelíme polovicu máme 1+1. Polovica hodnoty polovej noty je 1. Tým pádom **polová nota s bodkou = 3 doby** (**prvá-druhá-tretia**). Ak by sme mali štvrťovú notu s bodkou, počítala by sa na **1,5 doby** (**prvá-dru**)

Pozrite si toto video o **trojštvrťovom takte**: <https://www.youtube.com/watch?v=-tOUz-V71yU>

**Dynamika, dynamické znamienka**

M. Vozár: Pracovný zošit č.1 – str. 17 – vypracovať

Vieme, že tón má **4 základné vlastnosti** (a do hudby patrí aj ticho).

* **Farbu**
* **Výšku**
* **Dĺžku**
* **Silu**

**Sila (intenzita) zvuku**sa dá zmerať špeciálnym prístrojom (zvukomerom) a udáva sa v jednotkách, ktoré sa volajú DECIBEL. Hra na (klasickej) gitare má intenzitu okolo 70 db, na saxofóne viac ako 90 db, na klavíri ešte o niečo viac. Zvuky intenzity nad 100 dB vnímame ako nepríjemné, až bolestivé, prípadne môžu poškodiť sluch.

**V hudbe sa sila zvuku nazýva DYNAMIKA.** To, čo sa jednému zdá byť veľmi silný zvuk, inému môže pripadať len ako stredne silný. Rôzne hudobné nástroje majú rôzne silný zvuk.

 Na označenie dynamiky používame talianske názvy:

* **piano** - **slabo**, potichu, označujeme skratkou **p**
* **forte** - **silno**, hlasno, označujeme skratkou **f**
* **mezoforte**- **stredne silno**, označujeme skratkou  **mf**

Na ešte presnejšie označenie sa používajú ďalšie značky:

* **pianissimo** **- veľmi slabo**, označujeme skratkou  **pp**
* **piano pianissimo**- **čo najslabšie**, označujeme skratkou  **ppp**
* **mezopiano**- **stredne slabo**, označujeme skratkou  **mp**
* **fortissimo**- **veľmi silno**, označujeme skratkou  **ff**
* **forte fortissimo**- **čo najsilnejšie**, označujeme skratkou  **fff**

Na postupnú zmenu sily zvuku, dynamiky, sa používa označenie:

* **crescendo** [čítaj krešendo]- **postupne zosilňovať**, **cresc.**, alebo zobáčik, ktorý sa postupne otvára
* **decrescendo** [čítaj dekrešendo]- **postupne zoslabovať**, de**c.**, alebo zobáčik, ktorý sa postupne zavára

**Obrázok, na ktorom je text, anténa

Automaticky generovaný popis**

**Štvorštvrťový takt**

M. Vozár: Pracovný zošit č.1 – str. 17 – vypracovať

* Štvorštvrťový takt označujeme v notovej osnove za husľovým kľúčom **vrchným číslom 4 a spodným číslom 4**. Vrchné číslo nám označuje **počet dôb** v jednom takte. Spodné číslo nám označuje hlavnú hodnotu v takte a tou je **štvrťová nota**. Teda v štvorštvrťovom takte počítame po číslo štyri a to prvá, druhá, tretia, štvrtá.

****

**4 2 + 2 1 + 1 + 2 1 + 1 +1 + 1**

**Vytlieskajte a počítajte si nahlas toto cvičenie na štvorštvrťový takt.**

**Napísať noty na strane 18 v pracovnom zošite.**